Harmonie Municipale de Dudelange

D'Harmonie Municipale Dudelange a.s.b.l. ("HMD", Diddelenger Stadmusek) ass en typesche Vertrieder vun der sougenannter sinfonescher Blosmusek (Franséisch: Orchestre d'Harmonie, Däitsch: Sinfonisches Blasorchester) aus Lëtzebuerg.

De Klangkierper setzt sech aus 60 bis 80 net bezuelten Amateurmuseker zesummen, woubäi Blosinstrumenter a Perkussioun komplett besat sinn. Nieft der eigentlecher Harmonie existéieren och nach eng Jugendmusek an eng Bigband. De Repertoire ass variéiert an ëmfaasst ënner anerem Originalkompositioune fir Harmonie, Transkriptiounen, Solostécker, an och Wierker fir Big Band.

Wéi déi meescht Museken aus dem Land ass och d'HMD e Veräin ouni Gewënnzweck, dee bei der Union Grand-Duc Adolphe affiliéiert ass, an deem jiddweree bäitriede kann.

 D'Harmonie an hiren Historique 
Am Joer 1886 huet eng Handvoll musekbegeeschtert Diddelenger eng Musek gegrënnt, aus där op Emweeër déi haiteg HMD entstanen ass. Dëse Virleeferveräin ass awer schonn 1895 aus finanzielle Grënn opgeléist ginn. D'Neigrënnung vun enger Musek zu Diddeleng war den 11. Juli 1896, dëst ënner dem Numm "Musikgesellschaft Düdelingen". Mat dem wirtschaftlechen Opschwong duerch d'Stolindustrie ass e puer Joer méi spéit, de 4. August 1907, d'Duerf Diddeleng zur Stad Diddeleng erhuewe ginn, an domat ass aus der "Musikgesellschaft Düdelingen" dann d'Harmonie Municipale de Dudelange ginn.

Méi spéit, am Joer 1973, ënner der Direktioun vum François Tommasini, ass d'HMD an déi aktuell Division Nationale vun de Lëtzebuerger Museke klasséiert ginn. De 24. Mee 1990 war den éischten europäesche Museksconcours vun der Union Grand-Duc Adolphe (UGDA). D'HMD huet do eng 8. Plaz realiséiert, nach virun den anere lëtzebuergesche Museken.

Fir de Centenaire am Joer 1996 goufen och Stagen a Workshope mat auslännesche Museker wéi dem Piet Jeegers a Komponisten wéi dem Philip Sparke organiséiert.

 Young Harmonists 
Dat ass déi aktuell Jugendmusek vun der HMD. Zil ass fir déi Jonk méiglechst fréi an den Ensembel anzebannen an hinnen d'Freed un der Musek ze vermëttelen. Si prouwe reegelméisseg all Freideg ënner der Leedung vum Christophe Strupp.

Déi haiteg Jugendgrupp ass net den éischte Grupp vun där Zort: Schonn am Joer 1967 gouf den éischte Jugendgrupp vun der HMD gegrënnt.

 HMD Big Band 
D'HMD Big Band gouf am Joer 2000 vun enger Handvoll begeeschterter Jazzfrënn gegrënnt a gehéiert zu der Harmonie Municipale Diddeleng. D'Grupp funktionéiert als reduzéierten an deelweis ëmbesaten Ensembel, ass also net als Veräin am Veräin unzegesinn. Geprouft gëtt wann en Engagement virläit.

 Presidenten 
 1897 - 1901: Fred Marx
 1901 - 1902: Dr. Albert Urbany
 1902 - 1907: Pierre Majerus	
 1907 - 1912: Alphonse Koener
 1912 - 1919: François Junius
 1919 - 1922: Dr. Joseph Jacoby
 1922 - 1940: Fred Marx
 1940 - 1946: Francois Berwick
 1946 - 1950: Dr. Roger Wilwert
 1951 - 1966: Ernest Neiens
 1966 - 1972: Auguste Gretsch
 1972 - 1977: Fernand Wagner
 1977 - 1983: Jean Zeimetz
 1983 - 1992: Jos Elvinger
 1992 - 1997: Armand Reuter
 1997 - 2002: Martine Deprez
 2002 - 2013: Conny Theobald
 2015 - 2022: Eric Ewald
 2024 - .... :  Romain Haas

 Dirigenten 
 1896 - 1898: Fr. Pommerelle (Lëtzebuerg)
 1898 - 1901: Auguste Klein (Lëtzebuerg)
 1901: A. Füssels (Dummeldeng)
 1901 - 1907: Fernand Mertens (Lëtzebuerg)
 1907: J. Renson (Rëmeleng)
 1907 - 1913: Albert Schacht (Hamburg)
 1913 - 1919: A. Bertiaux (Charleroi)
 1919 - 1924: Auguste Tosberg (Lëtzebuerg)
 1924 - 1934: Nic Bohnenberger (Lëtzebuerg)
 1934 - 1944: Charles Lanser (Lëtzebuerg)
 1944 - 1948: René Eiffes (Diddeleng)
 1948 - 1961: Pierre Schonckert (Lëtzebuerg)
 1961 - 1972: Eugène Weber (Lëtzebuerg)
 1972 - 1981: François Tommasini (Diddeleng)
 1981 - 1983: Marc Müller (Diddeleng)
 1983 - 1989: Francis Schummer (Diddeleng)
 1989 - 1996: Christian Gregorius (Dikrech)
 1996 - 1998: Marc Rehlinger (Diddeleng)
 1998 - 2006: Marc Meyers (Diddeleng)
 2006 - 2007: Marco Battistella
 2007 - 2008: Marc Meyers als Interim (Diddeleng)
 2008 -...: Sascha Leufgen (Prüm)

 Aktivitéiten 
Zu den traditionellen Aktivitéiten am Laf vun der Saison, déi vu September bis Juli geet, gehéieren ënner anerem:
 De Gala Concert am Dezember
 De Fréijoers Concert am Abrëll
 Den Hämmelsmarsch am Fréijoer an am Hierscht
 De Cortège a Fakelzuch fir de Virowend vum Lëtzebuerger Nationalfeierdag

Doriwwer eraus spillt d'Musek Concerten op Invitiatioun uechter d'Land an och am Ausland, an natierlech steet d'Musek als Harmonie Municipale der Gemeng zur Verfügung fir weider Aktivitéien.

 Kuckt och 
 Lëscht vun de lëtzebuergeschen Harmonien a Fanfaren
 Diddeleng
 Um Spaweck 
 Säit vun der Diddelenger Stadmusek
 Säit vun der Stad Diddeleng
 Säit vun der Union Grand-Duc Adolphe

Harmonie Diddeleng
Kategorie:Gemeng Diddeleng